1. juledag var der brand på Park Allé i Hirtshals. Nu sigtes beboeren af huset for selv at stå bag. Beboeren anmeldte selv branden ved 18-tiden. 2. juledag blev han så fremstillet i grundlovsforhør, hvor han blev varetægtsfængslet.  Det oplyser vagtchefen ved Nordjyllands Politi. Da beredskabet nåede frem, var flammerne næsten slukket, og de kunne derfor efter knap en time allerede forlade stedet igen. Ingen kom til skade under branden.

Opsummering:
En mand fra Hirtshals blev mandag varetægtsfængslet sigtet for at have sat ild til sit eget hus.